《山海关 其一》
清代·叶矫然

神州锁钥古雄关，铁骑云屯重此间。一自六龙兴朔漠，顿飞万马下燕山。

楼船瀚海沧波壮，烽火边城白昼闲。多少征人罢远戍，深闺幼妇莫愁颜。

作者简介：福建闽县人，字思庵。顺治九年进士，官乐亭县知县。尝仿李光、杨万里二家《易传》之意，于每卦象爻各證以史事，撰《易史参录》一书。